એસ.આર.પી.માં ભરતી માટેની પરીક્ષા પાસ કરીને નવ મહિનાની સખત તાલીમ બાદ રાજ્ય સરકારની સેવામાં જોડાઇ રહેલા 243 જવાનોને કલેકટર દિલીપ રાણાએ નિષ્ઠાપૂર્વક ગુજરાત અને દેશની સેવા કરવાની તથા ભારતના બંધારણ પ્રત્યે સાચી શ્રધ્ધા રાખવા અને કર્તવ્યનિષ્ઠા સાથે ફરજ બજાવવાના શપથ લેવડાવ્યા હતા. તેમણે જવાનોને ઉજ્જવળ કારકિર્દીની શુભેચ્છા પાઠવતાં જણાવ્યું કે ‘તમારા ભાગે દેશ સેવાની સુંદર કામગીરી આવી છે ત્યારે તેને નિષ્ઠાપૂર્વક નિભાવી ઉચ્ચત્તમ શિખરો સર કરો.’